Coba ceritain soal The Daily Telegraph dalam bahasa melayu

The Daily Telegraph (atau secara ringkasnya dipanggil The Telegraph) ialah sebuah akhbar lebar sehelai harian yang diterbitkan di London oleh Telegraph Media Group dan diedarkan di seluruh United Kingdom dan antarabangsa. Ia diasaskan oleh Arthur B. Sleigh pada tahun 1855 dengan nama asalnya Daily Telegraph & Courier.

Akhbar ini mempunyai sebanyak 363,183 naskhah diedarkan pada Disember 2018. Akhbar saudara ia, The Sunday Telegraph, diasaskan tahun 1961 dengan edaran terkini sebanyak 281,025 sejak Disember 2018.  Kedua-dua surat khabar ini dijalankan secara berasingan dengan kelolaan editorial yang berbeza namun akan ada juga laporan dan penulisan yang dikongsi bersama. Akhbar ini berkencenderungan konservatif memihak kepada Parti Konservatif United Kingdom.

The Telegraph mempunyai edaran terbesar akhbar lebar sehelai di UK dan edaran keenam terbesar mana-mana akhbar di negara tersebut pada tahun 2016.Ia ada reputasi tinggi di medan antarabangsa atas mutu laporan berita yang diterbitkan, malah BBC sendiri mengulas ia sebagai "salah satu akhbar terhebat dunia".